open-index/open-wikipedia-markdown huggingface dataset:
เทศบาลตำบลเมืองคง (จังหวัดนครราชสีมา)

**เทศบาลตำบลเมืองคง** เป็นเทศบาลในเขตอำเภอคง จังหวัดนครราชสีมา 

## ประวัติ
เทศบาลตำบลเมืองคง ได้รับการเปลี่ยนแปลงฐานะมาจากสุขาภิบาลเมืองคง เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542

## ที่ตั้งและอาณาเขต
เทศบาลตำบลเมืองคงตั้งอยู่ทางทิศเหนือของจังหวัดนครราชสีมา ระยะห่างจากตัวจังหวัด โดยทางรถยนต์ 79 กิโลเมตร และทางรถไฟ 69 กิโลเมตร
เทศบาลตำบลเมืองคงเป็นพื้นที่ราบตั้งอยู่ตอนกลางของอำเภอคง มีขนาดพื้นที่ 1.155 ตารางกิโลเมตร อยู่ในเขตตำบลเมืองคง และเป็นที่ตั้งของที่ว่าการอำเภอคง 
มีหมู่บ้านที่อยู่ในเขตเทศบาลบางส่วน 5 หมู่บ้าน ได้แก่ 
* บ้านห้วยน้อย หมู่ที่ 1 
* บ้านหนองสรวง หมู่ที่ 3 
* บ้านตะคร้อ หมู่ที่ 7 
* บ้านกุดรัง หมู่ที่ 8 
* บ้านคงสามัคคี หมู่ที่ 11 

รวมเป็นพื้นที่ทั้งสิ้น 1.155 ตารางกิโลเมตร

* **ด้านทิศเหนือ** เริ่มจากหลักเขตที่ 1 ซึ่งอยู่ในแนวเส้นตั้งฉากกับทางรถไฟ สายนครราชสีมา -หนองคาย ไปทางทิศตะวันตกเฉียงเหนือเป็นระยะทาง 500 เมตร ไปทางทิศตะวันออกเฉียงเหนือตามแนวเส้นตั้งฉากกับทางรถไฟเป็นระยะทาง 700 เมตร สิ้นสุดหลักเขตที่ 2 
* **ด้านทิศตะวันออก** เริ่มจากหลักเขตที่ 2 ไปทางทิศตะวันตกเฉียงใต้เป็นแนวขนานกับทางรถไฟ เป็นระยะทาง 1,650 เมตร สิ้นสุดหลักเขตที่ 3
* **ด้านทิศใต้** เริ่มจากหลักเขตที่ 3 ไปทางทิศตะวันตกเฉียงเหนือเป็นแนวเส้นตั้งฉากกับทางรถไฟ เป็นระยะทาง 700 เมตร สิ้นสุดหลักเขตที่ 4
* **ด้านทิศตะวันตก** เริ่มจากหลักเขตที่ 4 ไปทางทิศตะวันออกเฉียงเหนือขนานกับทางรถไฟ เป็นระยะทาง 1,650 เมตร สิ้นสุดหลักเขตที่ 1

## ลักษณะภูมิประเทศ
มีลักษณะเป็นลูกคลื่นลอนตื้น มีความลาดเทจากทางทิศตะวันออก เป็นที่ดอนสลับที่นา ที่ราบลุ่มบริเวณลำสะแทด ด้านทิศตะวันตกของอำเภอ พื้นที่โดยเฉลี่ยสูงกว่าระดับน้ำประมาณ 200 เมตร

## ประชากร
มีประชากรในพื้นที่รวมทั้งสิ้น 2,313 คน แยกเป็นชาย 1,114 คน หญิง 1,199 คน มีความหนาแน่นเฉลี่ย 2,002.60 คนต่อตารางกิโลเมตร 

## แหล่งข้อมูลอื่น
* เว็บไซต์เทศบาลตำบลเมืองคง 

เมืองคง
เมืองคง
คอมมอนบรัชเทลพอสซัม

**คอมมอนบรัชเทลพอสซัม** (; -มาจากภาษากรีกแปลว่า "ขนฟู" และภาษาละตินแปลว่า "จิ้งจอกน้อย" เดิมเคยใช้ชื่อสกุลว่า *Phalangista*) เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับสัตว์มีกระเป๋าหน้าท้อง

จัดว่าเป็นพอสซัมชนิดหนึ่ง มีขนาดลำตัวไล่เลี่ยกับแมวบ้าน มีใบหูชี้แหลมขนาดใหญ่ หน้าแหลม ฟันมีลักษณะคล้ายกับฟันแทะ 4 ซี่ แต่ไม่มีความแหลมคม ขนมีความหนา ฟู และอ่อนนุ่มมาก และมีความหลากหลายของสี ตั้งแต่ สีน้ำตาลทอง, สีน้ำตาล จนถึงสีเทา ตัวผู้เมื่อโตเต็มที่มีน้ำหนักประมาณ 1.2–4.5 กิโลกรัม ถือได้ว่าใหญ่กว่าตัวเมีย และมีสีเข้มกว่า ตัวเมียมีกระเป๋าหน้าท้องสำหรับเลี้ยงลูกอ่อน ขาหน้ามีนิ้วที่มีเล็บที่มีความแหลมคมมากใช้สำหรับป่ายปีนต้นไม้ ตลอดจนหยิบจับอาหารเข้าปาก ส่วนเท้าหลัง มีนิ้วโป้งที่ไม่มีเล็บ และแยกออกจากอุ้งเท้าไปอยู่อีกข้าง ส่วนหางมีขนฟูเป็นพวงเหมือนแปรง อันเป็นที่มาของชื่อสามัญ และมีความแข็งแรงมาก ใช้ในการยึดเกาะต้นไม้

## ลักษณะ
คอมมอนบรัชเทลพอสซัม มีต่อมกลิ่นอยู่ที่บริเวณหน้าอก ตรงส่วนที่มีสีแดงเข้ม ซึ่งใช้สำหรับถูบอกอาณาเขต เป็นสัตว์ที่หากินในเวลากลางคืน ในขณะที่กลางวันจะนอนหลับและเซื่องซึม กินอาหารได้หลากหลาย ไม่ว่าจะเป็นพืช, ใบไม้, ผลไม้, ดอกไม้, เมล็ดพืชต่าง ๆ ตลอดจนสัตว์เล็ก ๆ เช่น นก, ไข่นก, แมลง หรือแม้กระทั่งเศษอาหารหรือขนมที่มนุษย์รับประทานเหลือ

คอมมอนบรัชเทลพอสซัม ในธรรมชาติ จะมีอาณาเขตของตนเองจากการทำเครื่องหมายกลิ่น หากมีการรุกรานเข้ามาจะมีการส่งเสียงขู่ และเข้าปะทะต่อสู้กันโดยตรง โดยใช้ชีวิตและหากินบนต้นไม้เป็นหลัก ในช่วงฤดูผสมพันธุ์ จะปฏิบัติต่อเพศตรงข้ามด้วยความนุ่มนวล และใช้เสียงในการสื่อสารที่หลากหลาย ซึ่งสามารรถผสมพันธุ์กันได้ทั้งปี ตัวเมียตั้งท้องนาน 16–18 วัน คลอดลูกครั้งละ 1 ตัว ลูกแรกเกิดมีน้ำหนัก 2 กรัม ความยาว 1.5 เซนติเมตร เมื่อคลอด ลูกอ่อนจะคลานเข้าไปในกระเป๋าหน้าท้องของแม่ และเกาะติดกับหัวนมเพื่อดูดนมและเจริญเติบโตต่อไป ซึ่งจะใช้ระยะเวลาที่อยู่ในกระเป๋าหน้าท้องราว 5–6 เดือน จากนั้นก็จะออกมานอกกระเป๋าบ่อยขึ้น โดยจะเกาะหลังแม่ในระยะเวลา 7–9 เดือน จึงค่อยแยกออกมาเป็นอิสระ

ตัวเมียจะเข้าสู่วัยเจริญพันธุ์เมื่ออายุได้ 1.5 ปี ขณะที่ตัวเมีย 2 ปี มีอายุขัยโดยเฉลี่ยประมาณ 13 ปี ปัจจุบันนิยมเลี้ยงกันเป็นสัตว์เลี้ยง 

## ถิ่นที่อยู่
เป็นสัตว์พื้นเมืองของภูมิภาคโอเชียเนีย โดยแพร่กระจายพันธุ์ตั้งแต่ออสเตรเลีย, เกาะนิวกินี และซูลาเวซี แต่ไม่พบในธรรมชาติในนิวซีแลนด์ โดยที่นิวซีแลนด์มีการนำเข้าไปในตอนต้นคริสต์ศตวรรษที่ 19 เพื่อใช้ประโยชน์ในการนำเสื้อขนสัตว์จากขนที่อ่อนนุ่ม คอมมอนบรัชเทลพอสซัมเป็นชนิดพันธุ์คุกคามต่อความหลากหลายทางชีวภาพที่นิวซีแลนด์ เนื่องจากเป็นสัตว์ที่แพร่ขยายพันธุ์ได้รวดเร็วและกินอาหารได้ไม่เลือก สามารถปรับตัวให้เข้ากับสภาพแวดล้อมได้ดี อีกทั้งยังไม่มีศัตรูตามธรรมชาติ ซึ่งในแต่ละปีมีการฆ่าทิ้งครั้งละหลายพันตัว แต่ในเกาะแทสเมเนียถือเป็นสัตว์ป่าคุ้มครอง

## อ้างอิง

## แหล่งข้อมูลอื่น

หมวดหมู่:พอสซัม
หมวดหมู่:สัตว์ที่พบในประเทศออสเตรเลีย
หมวดหมู่:สัตว์เลี้ยง
ประสาท สืบค้า

ศาสตราจารย์ **ประสาท สืบค้า** (11 กุมภาพันธ์ พ.ศ. 2493 – 28 พฤศจิกายน พ.ศ. 2568) อดีตกรรมการสภามหาวิทยาลัยผู้ทรงคุณวุฒิ อดีตรักษาการอธิการบดีมหาวิทยาลัยสุโขทัยธรรมาธิราช อดีตประธานกรรมการในคณะกรรมการสถาบันเทคโนโลยีนิวเคลียร์แห่งชาติ (องค์การมหาชน) และอดีตสมาชิกสภานิติบัญญัติแห่งชาติ

## ประวัติ
ประสาท เกิดเมื่อวันที่ 11 กุมภาพันธ์ พ.ศ. 2493 ที่บ้านรังกาใหญ่ ตำบลรังกาใหญ่ อำเภอพิมาย จังหวัดนครราชสีมา ได้รับการศึกษาชั้นต้นจากโรงเรียนพิมายสามัคคี 1 และโรงเรียนพิมายวิทยา จากนั้นจึงเข้ามาศึกษาในกรุงเทพมหานครที่มหาวิทยาลัยราชภัฏจันทรเกษม และสำเร็จการศึกษาได้รับปริญญาการศึกษาบัณฑิต (เกียรตินิยม) สาขาวิชาฟิสิกส์ จากมหาวิทยาลัยศรีนครินทรวิโรฒ ในปี พ.ศ. 2515 หลังจากนั้นศึกษาต่อระดับปริญญาโทภายใต้ทุนโครงการผลิตและพัฒนาอาจารย์ (ทุน UDC) โดยสำเร็จการศึกษา วิทยาศาสตรมหาบัณฑิต (วท.ม.) สาขาวิชาฟิสิกส์ จากคณะวิทยาศาสตร์ จุฬาลงกรณ์มหาวิทยาลัย ในปี พ.ศ. 2517 รับราชการที่มหาวิทยาลัยรามคำแหง พร้มอกับได้ทุนรัฐบาลในโควตามหาวิทยาลัยรามคำแหง ไปศึกษาระดับปริญญาโท-เอก โดยสำเร็จการศึกษา Master of Science, M.S. (Physics) จาก มหาวิทยาลัยอินเดียนา  Indiana University สหรัฐอเมริกา ในปี พ.ศ. 2523 และสำเร็จการศึกษาระดับปริญญาเอก ได้รับปริญญา Doctor of Philosophy, Ph.D. (Physics) จากมหาวิทยาลัยแอริโซนาสเตต (Arizona State University, ASU) ในปี พ.ศ. 2527 และสำเร็จการศึกษาหลักสูตรการป้องกันราชอาณาจักร รุ่นที่ 42 (วปอ. รุ่นที่ 42) จากวิทยาลัยป้องกันราชอาณาจักร เมื่อปี พ.ศ. 2543 นอกจากนั้นได้เข้าศึกษาหลักสูตรเสาหลักของแผ่นดิน: ผู้นำระดับสูงตามรอยเบื้องพระยุคลบาท รุ่นเกียรติยศ (สนพ. เกียรติยศ) จัดโดยสถาบัน ศาสตราจารย์ ดร.บุญรอด บิณฑสันต์ ในปี พ.ศ. 2555

## การทำงาน
ภายหลังรัฐประหารในประเทศไทย พ.ศ. 2549 ดร.ประสาทได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2549 นอกจากนั้น ในปี พ.ศ. 2553 ได้รับการแต่งตั้งเป็นรองประธานคณะกรรมการพิจารณาแนวทางการแก้ไขรัฐธรรมนูญ ตามข้อเสนอของคณะกรรมการสมานฉันท์เพื่อการปฏิรูปการเมืองและการศึกษาการแก้ไขรัฐธรรมนูญ โดยมี สมบัติ ธำรงธัญวงศ์ เป็นประธาน

ในช่วงท้ายของชีวิต เขาดำรงตำแหน่งกรรมการสภามหาวิทยาลัยผู้ทรงคุณวุฒิรักษาการอธิการบดีมหาวิทยาลัยสุโขทัยธรรมาธิราชได้รับแต่งตั้งเป็นประธานกรรมการในคณะกรรมการสถาบันเทคโนโลยีนิวเคลียร์แห่งชาติ (องค์การมหาชน)

## เครื่องราชอิสริยาภรณ์

## อ้างอิง

## แหล่งข้อมูลอื่น
* ข้อมูล ศาสตราจารย์ ดร.ประสาท สืบค้า  จากเว็บไซต์มหาวิทยาลัยเทคโนโลยีสุรนารี
* ข้อมูล ศาสตราจารย์ ดร.ประสาท สืบค้า  จากศูนย์ข้อมลการศึกษาไทย
* ข้อมูล ศาสตราจารย์ ดร.ประสาท สืบค้า กรรมการพัฒนาระบบการประเมินคุณภาพการศึกษาระดับอุดมศึกษา สำนักงานรับรองมาตรฐานและประเมินคุณภาพการศึกษา (องค์การมหาชน)  จากเว็บไซต์สำนักงานรับรองมาตรฐานและรับรองคุณภาพการศึกษา (องค์กรมหาชน)
* คณะกรรมการพิจารณาแนวทางการแก้ไขรัฐธรรมนูญ  จากเว็บไซต์ศูนย์ข้อมูลการเมืองไทย

หมวดหมู่:นักการศึกษาชาวไทย
หมวดหมู่:ศาสตราจารย์
หมวดหมู่:อธิการบดีมหาวิทยาลัยเทคโนโลยีสุรนารี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:นิสิตเก่าคณะวิทยาศาสตร์ จุฬาลงกรณ์มหาวิทยาลัย
หมวดหมู่:บุคคลจากสถาบันเทคโนโลยีแห่งอโยธยา
หมวดหมู่:บุคคลจากมหาวิทยาลัยวงษ์ชวลิตกุล
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลจากมหาวิทยาลัยแอริโซนาสเตต
ปลาชะโอนถ้ำ

**ปลาชะโอนถ้ำ** หรือ **ปลาชะโอนถ้ำวังบาดาล** (; ) เป็นปลาน้ำจืดชนิดหนึ่ง ในวงศ์ปลาเนื้ออ่อน (Siluridae) 

เป็นปลาที่มีถิ่นอาศัยเพียงถิ่นเดียว มีลำตัวสีขาวเผือกอมเหลืองทั้งตัวคล้ายภาวะผิวเผือก ตามีขนาดเล็กมากและเป็นสีแดง โดยสามารถแบ่งออกได้เป็น 2 กลุ่มใหญ่ ๆ คือ กลุ่มที่พบในถ้ำวังบาดาล ภายในอุทยานแห่งชาติเอราวัณ อำเภอไทรโยค จังหวัดกาญจนบุรี ซึ่งปลากลุ่มนี้จะมีลักษณะดังที่กล่าวข้างต้น และกลุ่มที่อยู่นอกถ้ำหรือพบในถ้ำอื่น จะมีลำตัวสีเทาอมน้ำตาลเท่านั้น

มีขนาดยาวเต็มที่ประมาณ 20 เซนติเมตร ถูกค้นพบครั้งแรกในปี พ.ศ. 2529 ในถ้ำวังบาดาล ในอำเภอไทรโยค จังหวัดกาญจนบุรี ซึ่งลักษณะของปากถ้ำเป็นช่องเขาขนาดเล็กบนเขา และวนลึกลงไปจนถึงระดับน้ำด้านล่าง ซึ่งเป็นแอ่งน้ำขนาดพื้นที่เท่าสนามเทนนิส ซึ่งคิดเป็นเพียงพื้นที่ไม่กี่ตารางเมตรเท่านั้น

ปัจจุบัน ปลาชะโอนถ้ำ ถูกจำนวนลงมากสัมพันธ์กับปริมาณของคาร์บอนไดออกไซด์ที่ก้นถ้ำเพิ่มขึ้นเป็นจำนวนมาก จนไม่พอสำหรับมนุษย์ที่จะหายใจ ในปี พ.ศ. 2543 มีนักวิทยาศาสตร์ชาวอเมริกันได้เข้าไปสำรวจ และจับปลาได้เพียงไม่กี่ตัวเท่านั้น  จากนั้นในปี พ.ศ. 2545 ได้มีคณะสำรวจชาวไทยเข้าไปสำรวจและจับปลามาได้ราว 10 ตัว จากนั้นก็ไม่เคยมีใครพบกับปลาชะโอนถ้ำนี้อีกเลย แม้จะมีความพยายามอื่นจากหลายคณะก็ตาม
 และมีสถานะเป็นสัตว์ป่าคุ้มครองประเภทสัตว์น้ำตามประกาศของกรมอุทยาน สัตว์ป่า และพันธุ์พืช พ.ศ. 2546
## อ้างอิง

## แหล่งข้อมูลอื่น
*รูปและข้อมูลเพิ่มเติม 
*ปลาชะโอนถ้ำ

หมวดหมู่:วงศ์ปลาเนื้ออ่อน
หมวดหมู่:สิ่งมีชีวิตเฉพาะถิ่น
หมวดหมู่:ปลาถ้ำ
หมวดหมู่:ปลาที่พบในประเทศไทย
หมวดหมู่:สัตว์ป่าคุ้มครอง
พระมารดาพระเจ้า

[thumb|right|220px|''[แม่พระแห่งคาซัน*]]
*'พระมารดาพระเจ้า** (;  ''มาแตร์เดอี'') หรือ **พระชนนีพระเจ้า** () เรียกโดยย่อว่า**แม่พระ** เป็นสมัญญาที่[[คริสต์ศาสนิกชน]]นิกาย[[โรมันคาทอลิก]] [[อีสเทิร์นออร์ทอดอกซ์]] [[ออเรียนทัลออร์ทอดอกซ์]] และ[[คาทอลิกตะวันออก]] ใช้หมายถึง[[พระนางมารีย์พรหมจารี]] ตามมติของสภา[[สังคายนาแห่งเอเฟซัส]]ที่ประกาศว่า[[พระเยซู]]ทรงเป็น[[พระเจ้าพระบุตร|พระเจ้า]]โดยสมบูรณ์ ดังนั้นมารดาพระเยซูจึงถือเป็นพระมารดาพระเจ้าด้วย

== หลักเทววิทยา ==
คริสต์ศาสนิกชนเชื่อว่าพระเจ้าทรงเป็นเหตุของสิ่งทั้งปวง แต่พระองค์ไม่มีต้นเหตุ ไม่มีที่มา พระเจ้าจึงไม่มีพระบิดาหรือพระมารดา แต่ในขณะเดียวกันคริสต์ศาสนิกชนก็เชื่อว่า[[พระเป็นเจ้า]]ทรงเป็น[[ตรีเอกภาพ]] คือมีสามพระบุคคลในพระเจ้าองค์เดียว โดย[[พระเจ้าพระบุตร]]เป็น[[พระบุตรพระเป็นเจ้า|พระบุตร]]พระองค์เดียวของ[[พระยาเวห์|พระเจ้า]] พระบุตรนั้นทรงเป็นนิรันดรเช่นเดียวกับพระบิดา จึงไม่มีผู้ให้กำเนิดเพราะเป็นพระเจ้าเดียวกัน แต่พระบุตรได้มา[[พระวจนะทรงรับเป็นมนุษย์|รับสภาพมนุษย์]]โดยผ่านทางครรภ์ของนางมารีย์หญิงพรหมจารี ดังนั้นการเป็นพระมารดาพระเจ้าจึงไม่ได้หมายถึงการเป็นผู้ให้กำเนิดพระเจ้าก่อน[[ปฐมกาล]] แต่เป็นผู้ให้กำเนิดสภาพมนุษย์ของพระเจ้า

แม้ว่าคริสต์ศาสนิกชนกระแสหลักจะถือว่าพระเยซูทรงเป็นทั้งพระเจ้าสมบูรณ์และ[[มนุษย์]]สมบูรณ์ (ไม่ใช่พระเจ้าครึ่งหนึ่ง มนุษย์ครึ่งหนึ่ง) แต่ไม่ใช่ทุกนิกายจะยอมรับว่านางมารีย์เป็นพระมารดาพระเจ้า (บางคริสตจักรเลี่ยงไปใช้คำว่า **มารดาพระคริสต์**) ความเห็นต่างในเรื่องนี้มีมาตั้งแต่[[ศาสนาคริสต์ยุคแรก]] สภาสังคายนาแห่งเอเฟซัสจึงได้ตอบโต้คริสตจักรที่ไม่ยอมรับความเชื่อเรื่องพระมารดาพระเจ้าโดยออกประกาศยืนยันว่าพระแม่มารีย์เป็นพระมารดาพระเจ้าอย่างแน่นอน เพราะพระเยซูเป็นสภาพบุคคลเดียว แต่มีสองธรรมชาติสมบูรณ์ในตัวคือเป็นทั้งพระเจ้าและมนุษย์ นักบุญ[[ซิริลแห่งอะเล็กซานเดรีย]]เขียนในจดหมายของตนถึงบรรดา[[นักพรต]]ในอียิปต์ว่า "''ข้าพเจ้าแปลกใจมากที่ยังมีบางคนสงสัยว่าควรเรียกพระแม่พรหมจารีว่าพระมารดาพระเจ้าหรือไม่ ก็ในเมื่อพระเยซูคริสตเจ้าของเราเป็นพระเจ้า แล้วทำไมพระแม่พรหมจารีผู้ให้กำเนิดของพระองค์จะไม่ใช่พระมารดาพระเจ้าเล่า''"

== วันสมโภช ==
[[คริสตจักร]][[โรมันคาทอลิก]]ถือเอาวันที่ [[1 มกราคม]]ของทุกปีเป็น**วันสมโภชพระนางมารีย์พระชนนีพระเป็นเจ้า''' การสมโภชนี้เริ่มมาจากศาสนาคริสต์ตะวันออกตั้งแต่ราว ค.ศ. 500

## อ้างอิง

หมวดหมู่:มารียวิทยา
หมวดหมู่:คริสตวิทยา
หมวดหมู่:วันสมโภช
หมวดหมู่:คำศัพท์ศาสนาคริสต์
ช่องไอออน

[thumb|upright=1.3|Sแผนภาพแสดงส่วนประกอบของไอออนแชนเนล
'''1''' - [Protein domain|ส่วนโปรตีนหลักของแชนเนล (ส่วนใหญ่มี 4 ชิ้น)
**2** - ช่องด้านนอก
**3** - จุดเลือกผ่าน
**4** - เส้นผ่านศูนย์กลางของจุดเลือกผ่าน
**5** - จุดฟอสฟอริเลชัน
**6** - เยื่อหุ้มเซลล์]]
**ไอออนแชนเนล** () เป็นโปรตีนผิวเซลล์อย่างหนึ่งซึ่งประกอบตัวเป็นท่อที่สามารถนำสารผ่านเข้าออก ทำหน้าที่เป็นทางผ่านและควบคุมการไหลเข้าออกเซลล์ของสารประจุความต่างศักย์บนผิวเซลล์ ทำให้เกิดการเปลี่ยนแปลงของประจุ
หมวดหมู่:สรีรวิทยาไฟฟ้า
หมวดหมู่:ไอออนแชนเนล
ค้างคาวยอดกล้วยผีเสื้อ

**ค้างคาวยอดกล้วยผีเสื้อ** หรือ **ค้างคาวสี** (; ) เป็นค้างคาวขนาดเล็กชนิดหนึ่ง ในวงศ์ค้างคาวกินแมลง (Vespertilionidae)

เป็นค้างคาวขนาดเล็ก มีขนาดลำตัวและปีกพอ ๆ กับผีเสื้อ มีน้ำหนักประมาณ 10 กรัม ความยาวตลอดปลายปีกประมาณ 15 เซนติเมตร ขนตามลำตัวสีส้มสด ใบหูใหญ่ ปีกมีสีแดงแกมน้ำตาลบางส่วน ส่วนที่เหลือเหมือนค้างคาวทั่วไป ซึ่งชื่อวิทยาศาสตร์นั้น คำว่า *"pict"* เป็นรากศัพท์ภาษาละติน หมายถึง "ระบายสี" โดยรวมแล้วหมายถึง มีสีสันหลายสีในตัวเดียวกัน ค้นพบครั้งแรกในหมู่เกาะโมลุกกะ ประเทศอินโดนีเซีย

กระจายพันธุ์อยู่ทั่วไปตั้งแต่อินเดีย, ศรีลังกา, พม่า, ตอนใต้ของประเทศจีน, เวียดนาม, ไทย, มาเลเชีย และอินโดนีเซีย สำหรับในประเทศไทยแล้ว เป็นค้างคาวที่พบได้น้อย แต่สามารถพบได้ทั่วทุกภาค

มีพฤติกรรม มักเกาะอาศัยตามยอดใบกล้วยที่ม้วนเป็นหลอดหรือท่อ และจะย้ายไปเรื่อย ๆ เมื่อยอดกล้วยแก่ขยายออกไม่ม้วนเป็นหลอดแล้ว นอกจากนี้ยังพบเกาะตามใบไม้แห้งของต้นไม้, ยอดหญ้าพง, ยอดอ้อ และยอดอ้อย รวมทั้งมีรายงานเกาะตามรังของนกกระจาบธรรมดาตัวผู้ ซึ่งเป็นรูปหยดน้ำแขวนตามกิ่งก้านของต้นไม้ อยู่เป็นคู่หรือโดดเดี่ยว ออกหากินในเวลาเย็น โดยบินต่ำระดับยอดไม้พุ่ม ลักษณะการบินคล้ายผีเสื้อกลางคืนขนาดใหญ่ แต่บินเร็วกว่ามาก อาหารได้แก่แมลงต่าง ๆ โดยเฉพาะแมลงที่มีขนาดเล็ก มีพฤติกรรมจับคู่ผสมพันธุ์ในช่วงเดือนมิถุนายน ค้างคาวตัวผู้และตัวเมียรวมทั้งลูกอ่อนที่เกาะติดอกแม่มักถูกจับได้พร้อมกันบนใบตองแห้งในเดือนสิงหาคม

เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 

## อ้างอิง

## แหล่งข้อมูลอื่น
* 
* 

หมวดหมู่:ค้างคาว
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศศรีลังกา
หมวดหมู่:สัตว์ที่พบในประเทศอินโดนีเซีย
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศเวียดนาม
เดอะ ไวท์ รูม (เอ็กซ์เท็นด์เพลย์)

**เดอะ ไวท์ รูม (เอ็กซ์เท็นด์เพลย์)** เป็นอัลบั้มแบบ เอ็กซ์เท็นด์เพลย์ หรือ อีพี ขับร้องโดย ซิงกูล่าร์ และอัลบั้มนี้เป็นอัลบั้มแรกของพวกเขา ภายใต้ค่าย โซนี่ มิวสิก

## เพลงในอัลบั้ม

## อ้างอิง

หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2553
ค้างคาวผลไม้

**ค้างคาวผลไม้** () เป็นอันดับย่อยของค้างคาวอันดับหนึ่ง ใช้ชื่อวิทยาศาสตร์ว่า Megachiroptera โดยแบ่งออกไปได้เพียงวงศ์เดียว คือ Pteropodidae

ลักษณะโดยรวมของค้าวคาวในอันดับและวงศ์นี้ ก็คือ มีความยาวได้ถึง 16 นิ้ว ระยะกางปีกสามารถกว้างได้ถึง 5 ฟุต มีจมูกยาว หูเล็ก ดวงตาที่โต ใบหน้าคล้ายกับหมาจิ้งจอก มีฤดูผสมพันธุ์ในช่วงฤดูใบไม้ร่วง ลูกค้างคาวจะถือกำเนิดขึ้นในช่วงต้นของฤดูร้อน  ตัวเมียหนึ่งตัวจะให้กำเนิดลูกค้างคาวหนึ่งตัว  มักจะอาศัยอยู่ร่วมกันเป็นอาณานิคมใหญ่ โดยปกติแล้วตัวผู้หนึ่งตัวจะอาศัยอยู่ร่วมกับตัวเมียได้ถึง 8 ตัว

ออกหากินในเวลากลางคืน บินเป็นเส้นตรง เนื่องจากใช้สายตาเป็นเครื่องนำทาง มูลที่ถ่ายออกมาไม่เป็นก้อน เพราะกินพืชเป็นหลัก

มักพบในพื้นที่ป่าทึบ หรือป่าที่ใกล้กับชุมชน หากินในเวลากลางคืน โดยที่จะห้อยหัวอยู่กับกิ่งไม้ในเวลากลางวัน
โดยกินอาหาร คือ  ผลไม้และน้ำหวานจากดอกไม้ และจะกินใบไม้หากผลไม้และดอกไม้นั้นขาดแคลน

เป็นค้างคาวที่พบได้ทั่วทุกภูมิภาคของโลก ยกเว้นแถบขั้วโลก ในประเทศไทยชนิดที่รู้จักกันดี ก็คือ ค้างคาวแม่ไก่ป่าฝน (*Pteropus vampyrus*) จัดเป็นศัตรูพืชของเกษตรกรชนิดหนึ่ง 

## อ้างอิง

## แหล่งข้อมูลอื่น

หมวดหมู่:ค้างคาว
หมวดหมู่:ค้างคาวผลไม้
ทวิช กลิ่นประทุม

**ทวิช กลิ่นประทุม** (9 กุมภาพันธ์ พ.ศ. 2473 - 26 กรกฎาคม พ.ศ. 2549) อดีตสมาชิกสภาผู้แทนราษฎรจังหวัดมหาสารคาม อดีตสมาชิกสภาผู้แทนราษฎรจังหวัดราชบุรี อดีตหัวหน้าพรรคธรรมสังคม อดีตรองนายกรัฐมนตรี สมัยรัฐบาลหม่อมราชวงศ์คึกฤทธิ์ ปราโมช เป็นรัฐมนตรีว่าการทบวงมหาวิทยาลัยหลายสมัย อดีตรัฐมนตรีว่าการกระทรวงคมนาคม และอดีตรัฐมนตรีว่าการกระทรวงเกษตรและสหกรณ์

ทวิช เป็นผู้จัดซื้อที่ดินบริเวณตำบลหนองโพ ทูลเกล้าฯ ถวายเพื่อเตรียมดำเนินการจัดตั้งโรงงานผลิตนมผง ปัจจุบันคือ สหกรณ์โคนมหนองโพราชบุรี

## งานการเมือง
ทวิช กลิ่นประทุม เคยได้รับเลือกตั้งเป็นสมาชิกสภาผู้แทนราษฎร จังหวัดมหาสารคาม ก่อนจะย้ายมาอาศัยอยู่ที่จังหวัดราชบุรี และได้รับเลือกตั้งเป็นสมาชิกสภาผู้แทนราษฎร จังหวัดราชบุรีหลายสมัยต่อเนื่องกัน และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

ทวิช กลิ่นประทุม ได้รับแต่งตั้งเป็นรัฐมนตรีว่าการกระทรวงเกษตรและสหกรณ์ ในรัฐบาลของหม่อมราชวงศ์คึกฤทธิ์ ปราโมช เมื่อปี พ.ศ. 2518 และได้รับแต่งตั้งให้ดำรงตำแหน่งรองนายกรัฐมนตรีอีกตำแหน่งหนึ่งในปีถัดมา และได้ลาออกจากตำแหน่งหลังจากนั้นเพียง 1 เดือนเศษ กระทั่งในรัฐบาลต่อมาได้รับแต่งตั้งเป็นรัฐมนตรีว่าการกระทรวงคมนาคม ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีว่าการกระทรวงคมนาคม อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่  บทบาทในการดำรงตำแหน่งทางการเมืองของนายทวิช ก็ยุติลงเป็นการชั่วคราว

นายทวิช กลับมามีบทบาทอีกครั้งในการเข้ารับตำแหน่งรัฐมนตรีว่าการทบวงมหาวิทยาลัย ในรัฐบาลของพลเอกชาติชาย ชุณหะวัณ และรัฐบาลของพลเอกสุจินดา คราประยูร โดยในช่วงที่ดำรงตำแหน่งรัฐมนตรีว่าการทบวงมหาวิทยาลัย ในรัฐบาลพลเอกชาติชาย ชุณหะวัณ ได้มีการจัดตั้งมหาวิทยาลัยเทคโนโลยีสุรนารี ขึ้นเป็นสถาบันอุดมศึกษาในกำกับของรัฐบาล นับเป็นการจัดตั้งมหาวิทยาลัยนอกระบบครั้งแรกในประเทศไทย

## ถึงแก่อนิจกรรม
ทวิช กลิ่นประทุม ถึงแก่อนิจกรรมเมื่อวันที่ 26 กรกฎาคม พ.ศ. 2549 สิริอายุ  มีพิธีพระราชทานเพลิงศพเมื่อวันที่ 16 ธันวาคม พ.ศ. 2549 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

## เครื่องราชอิสริยาภรณ์

## อ้างอิง

หมวดหมู่:สกุลกลิ่นประทุม
หมวดหมู่:นักการเมืองไทย
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงคมนาคมไทย
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:สมาชิกสภาผู้แทนราษฎรจังหวัดมหาสารคาม
หมวดหมู่:สมาชิกสภาผู้แทนราษฎรจังหวัดราชบุรี
หมวดหมู่:สมาชิกสภานิติบัญญัติแห่งชาติ
หมวดหมู่:หัวหน้าพรรคการเมืองในประเทศไทย
หมวดหมู่:นักการเมืองพรรคสหประชาไทย
หมวดหมู่:นักการเมืองพรรคธรรมสังคม
หมวดหมู่:พรรคชาติประชาธิปไตย (พ.ศ. 2525)
หมวดหมู่:นักการเมืองพรรคชาติไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:บุคคลในประวัติศาสตร์ไทย พ.ศ. 2516–2544
ทันตแพทย์

**ทันตแพทย์** () คือแพทย์ผู้มีบทบาทในการดูแลสุขภาพภายในช่องปากให้แก่ประชาชน ทำหน้าที่ดูแลและบำรุงรักษาโรคฟัน โรคเหงือก และความผิดปกติต่างๆ ภายในช่องปาก ซึ่งสุขภาพปากและฟันที่ดี จะนำไปสู่สุขภาพร่างกายโดยรวมที่ดี เพราะสัญญาณของโรคร้ายแรงบางอย่าง มักแสดงอาการโดยเริ่มจากเกิดความผิดปกติภายในช่องปากก่อนเป็นอันดับต้น ๆ

### สาขาของทันตแพทย์เฉพาะทางในไทย
* สาขาทันตกรรมทั่วไป (general dentistry)
* สาขาทันตกรรมประดิษฐ์ (prosthodontics)
* สาขาทันตกรรมสำหรับเด็ก (pediatric dentistry)
* สาขาศัลยศาสตร์ช่องปากและแม็กซิลโลเฟเชียล (oral and maxillofacial surgery)
* สาขาปริทันตวิทยา (periodontology)
* สาขาวิทยาเอ็นโดดอนต์ (endodontics)
* สาขาทันตกรรมหัตถการ (operative dentistry)
* สาขาทันตกรรมจัดฟัน (orthodontic)
* สาขาวิทยาการวินิจฉัยโรคช่องปาก (oral medicine)
* สาขาทันตสาธารณสุข (dental public health)
* สาขาทันตกรรมการบดเคี้ยวและความเจ็บปวดช่องปากและใบหน้า (occlusion and orofacial pain)
* สาขาทันตกรรมผู้สูงอายุและผู้มีความต้องการพิเศษ (geriatric and special needs dentistry) 

### มหาวิทยาลัยที่เปิดสอนหลักสูตรทันตแพทย์ในไทย
รายชื่อดังต่อไปนี้คือมหาวิทยาลัยที่เคยได้รับการรับรองหลักสูตรจากทันตแพทย์สภาฯ

* จุฬาลงกรณ์มหาวิทยาลัย
* มหาวิทยาลัยมหิดล
* มหาวิทยาลัยศรีนครินทรวิโรฒ
* มหาวิทยาลัยขอนแก่น
* มหาวิทยาลัยรังสิต
* มหาวิทยาลัยเวสเทิร์น
* มหาวิทยาลัยเนชั่น
* มหาวิทยาลัยเชียงใหม่
* มหาวิทยาลัยสงขลานครินทร์
* มหาวิทยาลัยธรรมศาสตร์
* มหาวิทยาลัยนเรศวร
* มหาวิทยาลัยแม่ฟ้าหลวง
* มหาวิทยาลัยพะเยา
* มหาวิทยาลัยเทคโนโลยีสุรนารี
* วิทยาลัยทันตแพทยศาสตร์นานาชาติ มหาวิทยาลัยวลัยลักษณ์

### หลักสูตรของทันตแพทย์ในไทย
* หลักสูตรปริญญาตรี
* หลักสูตรประกาศนียบัตรบัณฑิต
* หลักสูตรปริญญาโท
* หลักสูตรประกาศนียบัตรบัณฑิตชั้นสูง
* หลักสูตรปริญญาเอก

### คณะทันตแพทยศาสตร์แห่งแรกในประเทศไทย
คณะทันตแพทยศาสตร์ จุฬาลงกรณ์มหาวิทยาลัย เป็นคณะทันตแพทยศาสตร์แห่งแรกในประเทศไทย โดยเริ่มแรกนั้นมีฐานะเป็นแผนกอิสระทันตแพทยศาสตร์แห่งจุฬาลงกรณ์มหาวิทยาลัย ในวันที่ 16 พฤษภาคม พ.ศ. 2483

หมวดหมู่:ทันตแพทย์
ค้างคาวแม่ไก่ภาคกลาง

**ค้างคาวแม่ไก่ภาคกลาง** (; ) เป็นค้างคาวขนาดใหญ่ชนิดหนึ่ง ในวงศ์ค้างคาวผลไม้ (Pteropodidae)

มีลักษณะเหมือนค้างคาวแม่ไก่ชนิดอื่น ๆ  มีขนาดใหญ่กว่าค้างคาวแม่ไก่เกาะแต่เล็กกว่าค้างคาวแม่ไก่ป่าฝน  ขนส่วนท้องและหลังสีน้ำตาลทอง ปลายหูแหลม

มีความยาวแขนถึงศอกประมาณ 14.5-16 เซนติเมตร มีน้ำหนักตัว 390-480 กรัม พบกระจายพันธุ์ในพื้นที่ภาคกลางตอนล่าง, ภาคตะวันออก และภาคใต้ตอนบน ของประเทศไทย โดยพบตั้งแต่พื้นที่อ่าวไทยตอนในจรดจังหวัดพระนครศรีอยุธยา และพบได้ที่กัมพูชาและเวียดนาม โดยอาศัยรวมกันเป็นฝูงใหญ่ เกาะบนต้นไม้   จากการศึกษาพบว่า ค้างคาวแม่ไก่ภาคกลางในประเทศไทย มีพื้นที่อาศัยเกาะนอน 16 แห่ง โดยมักอาศัยอยู่ในป่าดิบชื้นหรือพื้นที่ใกล้สวนผลไม้ ในแต่ละคืน กินพืชเป็นอาหารประมาณ 3.38-8.45 ตัน ซึ่งถือว่ามีปริมาณที่ค่อนข้างมากและยากที่เกษตรกรจะยอมรับได้ โดยเป็นพืชเศรษฐกิจเสียส่วนใหญ่
ปัจจุบัน เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

## อ้างอิง

## แหล่งข้อมูลอื่น

หมวดหมู่:ค้างคาวผลไม้
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศกัมพูชา
หมวดหมู่:สัตว์ที่พบในประเทศเวียดนาม
อันวาร์ ราจาบอฟ

**อันวาร์ ราจาบอฟ** (uz: Анвар Ражабов) เกิดเมื่อวันที่ 23 มกราคม ค.ศ. 1988 เป็นนักฟุตบอลชาว อุซเบกิสถาน เล่นในตำแหน่ง กองหน้า ปัจจุบันเล่นให้กับ สโมสรฟุตบอลบุรีรัมย์ ยูไนเต็ด ใน ไทยพรีเมียร์ลีก ลีกฟุตบอลชั้นสูงสุดของ ประเทศไทย

ราจาฟบอฟ เคยเล่นให้กับ สโมสรฟุตบอลบุนยอดกอร์ สโมสรฟุตบอลชื่อดังใน ประเทศอุซเบกิสถาน ในศึก เอเอฟซีแชมเปียนส์ลีก ในปี ค.ศ. 2008 ในรอบแบ่งกลุ่ม.
## อ้างอิง

หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:กองหน้าฟุตบอล
อายุครรภ์

**อายุครรภ์** หมายถึงอายุของเอมบริโอในครรภ์ มีนิยามแตกต่างกันไปในแต่ละสาขาวิชา
* สำหรับวิชาคัพภวิทยา (embryology, วิชาว่าด้วยการศึกษาเกี่ยวกับการพัฒนาของตัวอ่อน) ไม่ค่อยใช้คำว่าอายุครรภ์มากนัก แต่จะนับอายุของตัวอ่อนเริ่มจากการปฏิสนธิ
* สำหรับสูติศาสตร์ (ของมนุษย์) ส่วนใหญ่นับจากเวลา 14 วันก่อนการปฏิสนธิ ซึ่งเป็นเวลาที่ปกติจะมี**ประจำเดือนครั้งสุดท้าย** (last menstrual period, LMP) ดังนั้นจึงมีความแตกต่างกันระหว่าง*อายุครรภ์ตามปฏิทิน*นี้ กับ*อายุครรภ์ตามการพัฒนาของตัวอ่อน*ที่ได้จากการเทียบกับตัวอ่อนอื่น ๆ ในระยะเดียวกัน
หากเวลาของการปฏิสนธิไม่เป็นที่รู้แน่ชัด ส่วนใหญ่มักนับอายุครรภ์จาก LMP

## อ้างอิง

หมวดหมู่:สูติศาสตร์
มาร์กอ เช็ตกอวิช

**มาร์กอ เช็ตกอวิช** (; เกิดเมื่อวันที่ 10 กรกฎาคม ค.ศ. 1986) เป็นนักฟุตบอลชาวมอนเตเนโกร ปัจจุบันเล่นให้กับสโมสรฟุตบอลบุรีรัมย์ ยูไนเต็ด ในไทยพรีเมียร์ลีก ประเทศไทย ในตำแหน่งกองกลาง 

## แหล่งข้อมูลอื่น
* 
* 
* Profile at sportmarketing.pl site 
* 
*  

หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:กองกลางฟุตบอล
หมวดหมู่:บุคคลจากพอดกอรีตซา
หมวดหมู่:นักฟุตบอลชาวมอนเตเนโกร
สามเหลี่ยมปัสกาล

thumb|250px|สามเหลี่ยมปัสกาลห้าแถวแรก
ชุดของจำนวนทีในปัจจุบันเราเรียกว่า **สามเหลี่ยมปัสกาล** ได้รับการความสนใจในการศึกษาจากคณิตศาสตร์ทั้งในอินเดีย กรีก จีน ก่อนหน้านั้นนานแล้ว แต่ทว่าแบลซ ปัสกาล (ค.ศ. 1623–1662) เป็นบุคคลแรกที่ค้นพบและแสดงให้เห็นความสำคัญ และแบบรูปทั้งหมดที่บรรจุอยู่ในสามเหลี่ยมปัสกาล นี่เองเป็นสาเหตุที่ทำให้เราเรียกมันว่า "สามเหลี่ยมปัสกาล" เพื่อให้เกียรติแก่ปัสกาลซึ่งค้นพบแบบรูปของมัน แต่เราก็ยังพบว่าในบางตำราเรียกมันว่า **สามเหลี่ยมของชาวจีน** (Chinese’s Triangle) ด้วย เพื่อให้เกียรติแก่ชาวจีนโบราณที่ได้ค้นพบ และพัฒนาขึ้นในระยะแรก
ชนชาติใดบ้างที่สนใจศึกษาเรื่องนี้???

ชนชาติที่ให้การศึกษาเรื่องนี้ก่อนที่ปัสกาลจะค้นพบความสวยงามทั้งหมดของสามเหลี่ยมนี้ในงานของเขาที่ชื่อ Traité du triangle arithmétique (1653) เริ่มเดิมทีเป็นแนวคิดเรื่องจำนวนเชิงวิธีจัดหมู่ (Combination Numbers) และจำนวนทวินาม (Binomial Numbers) และการศึกษาเรื่อง “จำนวนเชิงรูปภาพ” (Figurate numbers) ของนักคณิตศาสตร์ชาวกรีกด้วย

หมวดหมู่:คณิตศาสตร์
หมวดหมู่:สิ่งประดิษฐ์ของอินเดีย
หมวดหมู่:แบลซ ปัสกาล
ปิยพล ผานิชกุล

**ปิยพล ผานิชกุล** (สกุลเดิม: บรรเทา ; ชื่อเล่น: ไดร์; เกิดวันที่ 8 พฤศจิกายน พ.ศ. 2530) เป็นนักฟุตบอลชาวไทย ปัจจุบันเป็นนักฟุตบอลตำแหน่งกองกลางหรือ แบ็กขวาให้กับสิงห์ เชียงราย ยูไนเต็ด ในไทยลีก ก่อนหน้านี้เขาเคยเล่นให้กับเมืองทอง ยูไนเต็ด, หนองบัว พิชญ และบุรีรัมย์ ยูไนเต็ด

## สโมสรอาชีพ
### บุรีรัมย์ ยูไนเต็ด
ในวันที่ 29 ธันวาคม พ.ศ. 2563 สโมสรฟุตบอลบุรีรัมย์ ยูไนเต็ด ได้ทำการเปิดตัวปิยพล ผานิชกุล อย่างเป็นทางการ โดยเขาจะสวมเสื้อหมายเลข 4 ต่อมาในวันที่ 3 กุมภาพันธ์ พ.ศ. 2564 ปิยพลได้ลงเล่นนัดแรกให้กับสโมสรในการแข่งขันช้าง เอฟเอคัพ 2563–64 รอบ 16 ทีมสุดท้าย ซึ่งบุรีรัมย์บุกไปเสมอกับการท่าเรือแบบไร้ประตู ก่อนที่จะเอาชนะด้วยการยิงลูกโทษไปได้ 9–8 ผ่านเข้าสู่รอบก่อนรองชนะเลิศได้สำเร็จ ต่อมาในวันที่ 16 กุมภาพันธ์ เขาทำสองประตูแรกในสีเสื้อสโมสรในลีก ช่วยให้บุรีรัมย์บุกเอาชนะระยอง 5–0 ต่อมาในวันที่ 6 มีนาคม เขาทำประตูใส่ทีมเก่าของเขาอย่างเอสซีจี เมืองทอง ยูไนเต็ด ช่วยให้ทีมบุกไปเสมอ 2–2

วันที่ 17 ตุลาคม พ.ศ. 2564 ปิยพลทำประตูแรกในไทยลีก ฤดูกาล 2564–65 ช่วยให้ทีมเปิดบ้านเอาชนะนครราชสีมา มาสด้าไปได้ 2–0

## สถิติอาชีพ
### สโมสร

## เกียรติประวัติ
;เมืองทอง ยูไนเต็ด
* ไทยลีก (2): 2553, 2555
* ไทยแลนด์แชมเปียนส์คัพ (1): 2560

;เชียงราย ยูไนเต็ด
* ไทยลีก (1): 2562
* ไทยเอฟเอคัพ (2): 2560, 2561
* ไทยแลนด์แชมเปียนส์คัพ (2): 2561, 2563
* ไทยลีกคัพ (1): 2561

;บุรีรัมย์ ยูไนเต็ด
* ไทยลีก (1): 2564–65
* ไทยเอฟเอคัพ (1): 2564–65
* ไทยลีกคัพ (1): 2564–65

## อ้างอิง

## แหล่งข้อมูลอื่น
* ประวัติ ที่ Thaipremierleague.co.th 

หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดขอนแก่น
หมวดหมู่:กองกลางฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมสโมสรฟุตบอลเชียงราย ยูไนเต็ด
ก็อดซิลลา ศึกสุดยอดจอมอสูร

**ก็อดซิลลา ศึกสุดยอดจอมอสูร** หรือเรียกอีกชื่อหนึ่งว่า **ก็อตซิลลา × มอสร่า × เมก้าก็อตซิลลา: โตเกียว เอสโอเอส** ( ,) เป็นภาพยนตร์แนววิทยาศาสตร์ไคจู ผู้อำนวยการสร้างโดย มาซะกิ เทซุกะ เป็นภาพยตร์เรื่องที่ 27 ของก็อตซิลลาซีรีส์ และมีตัวละครหลักปรากฏตัวออกมาอีก 3 ตัว ได้แก่ มอสร่า , กาโมบัส และเมก้าก็อตซิลลา โดยออกฉายทางโรงภาพยนตร์ทั่วญี่ปุ่นในวันที่ 13 ธันวาคม พ.ศ. 2546 ผลิตโดยบริษัท โตโฮ และเป็นภาพยนตร์ที่ต่อจากเรื่อง ก็อตซิลลา อเก็นท์ส เมก้าก็อตซิลลา

## เรื่องย่อ
ในภาคก็อดซิลลา สงครามโค่นจอมอสูร ที่แล้ว เมก้าก็อตซิลลา ได้เสียแขนขวาและอาวุธสำคัญที่ใช้ในการต่อสู้กับก็อตซิลลาไปและยังเหลือร่องรอยการบาดเจ็บของเมก้าก็อตซิลลาอยู่อีกในขณะนี้มันอยู่ระหว่างการซ่อมแซมที่ท่าเรือใต้ดิน ณ ฐานทัพฮาจิโอจิ เหตุการณ์ลึกลับต่างๆ ก็เกิดขึ้นหลายต่อหลายครั้ง ซากสัตว์ประหลาดยักษ์อยู่ริมฝั่งมหาสมุทรแปซิฟิกและเรือดำน้ำนิวเคลียร์สหรัฐหายไปอย่างลึกลับนั่นคือสัญญาณว่า ก็อตซิลลา ได้กลับมาสู่โตเกียวแล้ว ต่อมาก็อตซิลลาได้บุกทำลายฝั่งที่มีคนอาศัยอยู่และลามไปจนถึงฮาจิโอจิในขณะที่สัตว์ประหลาดทั้งสองกำลังต่อสู้กันนั้นนายกรัฐมนตรี ฮายาโตะ อิการะชิ ได้สั่งให้เมก้าก็อตซิลลาซึ่งยังไม่เสร็จสมบูรณ์นักเข้าร่วมสงครามครั้งนี้ด้วยสนามรบของสัตว์ประหลาดทั้งสามตัวกำลังร้อนระอุสัตว์ประหลาดตัวใหม่กำลังมุ่งหน้ามายังโตเกียวสัตว์ประหลาดตัวใหม่

## นำแสดงโดย
* โนโบะรุ คาเนโกะ รับบทเป็น โยชิโตะ ชิวโจ
* รับบทเป็น ร้อยเอก JXSDF อาซูซะ กิซารากิ
*                            รับบทเป็น หน่วยปฏิบัติการคิเรียว เคียวซูเกะ อากิบะ
* มาซะมิ นาคากะว่า และ ชิฮิโร่ โอสึกะ รับบทเป็น the Shobijin
* ฮิโรชิ โคอิซูมิ รับบทเป็น ศาสตราจารย์ ชินิชิ ชิวโจ
* ยูมิโกะ ซากุ รับบทเป็น ร้อยเอก JXSDF อาเคน ยาชิโร่
* โค้ ทากาซุกิ รับบทเป็น พันเอก JXSDF โตกาชิ
* แพททริค คาสติลโล รับบทเป็น ร้อยเอก JXSDF อันเดร เรไมร์ส
* เคนตะ ซูกะ รับบทเป็น ชุน ชิวโจ
* อากิระ นากาโอะ รับบทเป็น นายกรัฐมนตรี ฮายาโตะ อิการะชิ
* โคอิชิ อุอิดะ รับบทเป็น เจ้าหน้าที่ โดบาชิ
* นาโอมาซะ โรกุไดระ รับบทเป็น โกโร่ คันโนะ
* สึโทมุ กิตะกะว่า รับบทเป็น ก็อตซิลลา, ราชาแห่งสัตว์ประหลาด
* มอสร่า
* โมโตะกุนิ นาคากะว่า รับบทเป็น เมก้าก็อตซิลลา

## อ้างอิง

## แหล่งข้อมูลอื่น
* 
* 
* 
* 

หมวดหมู่:ภาพยนตร์ญี่ปุ่นที่ออกฉายในปี พ.ศ. 2546
หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ก็อตซิลลา
หมวดหมู่:ภาพยนตร์สัตว์ประหลาดยักษ์
หมวดหมู่:ภาพยนตร์เกี่ยวกับเรือดำน้ำ
หมวดหมู่:ภาพยนตร์ภาคต่อ
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์ที่มีฉากในจังหวัดนางาโนะ
หมวดหมู่:ภาพยนตร์ที่มีฉากบนเกาะสมมติ
หมวดหมู่:ภาพยนตร์ไคจู
หมวดหมู่:ภาพยนตร์โดยโตโฮ
หมวดหมู่:ภาพยนตร์ญี่ปุ่นในคริสต์ทศวรรษ 2000
เซิน หง็อก มิญ

**เซิน หง็อก มิญ** (, ) หรือ **อาจารย์เมียน** () เกิดเมื่อ พ.ศ. 2463 ที่จังหวัดจ่าวิญ ประเทศเวียดนาม บิดาของเขาเป็นชาวเขมร ส่วนมารดาเป็นชาวเวียดนาม ได้บวชเป็นพระภิกษุจนได้เป็นครูสอนภาษาบาลี ก่อนจะลาสึกไปเข้าร่วมกับพรรคคอมมิวนิสต์กัมพูชา ได้เป็นประธานคณะกรรมการปลดปล่อยประชาชนเขมรที่พระตะบอง ชื่อของเขาตั้งขึ้นเพื่อระลึกถึงเซิน หง็อก ถั่ญ ที่ขณะนั้นยังลี้ภัยอยู่ในฝรั่งเศส ส่วนชื่อภาษาเวียดนามของเขาที่เรียกกันในหมู่เพื่อนชาวเวียดนามคือ **ฝั่ม วัน  ฮว้า** ()

เซินเป็นผู้นำคนแรกของเขมรอิสระฝ่ายซ้ายและจัดตั้งสมาคมเขมรอิสระ  เขาได้ประกาศเอกราชของกัมพูชาเมื่อ พ.ศ. 2493 โดยถือว่าฝ่ายของเขาสามารถควบคุมพื้นที่ได้หนึ่งในสามของทั้งประเทศ และก่อตั้งพรรคปฏิวัติประชาชนเขมรซึ่งต่อมาคือพรรคคอมมิวนิสต์กัมพูชาร่วมกับตู สามุตเมื่อ พ.ศ. 2494 งอกมิญมีบทบาทในพรรคดดยได้รับการสนับสนุนจากเวียดนามเหนือจนถึง พ.ศ. 2515 เมื่อเขาป่วยด้วยโรคความดันโลหิตสูง และเอียง ซารีแนะนำให้เขาไปรักษาตัวที่ปักกิ่ง ในที่สุด เขาเสียชีวิตลงเมื่อ 22 ธันวาคม พ.ศ. 2515 หลังจากนั้น อิทธิพลของเวียดนามเหนือต่อพรรคคอมมิวนิสต์กัมพูชาจึงสิ้นสุดลง

## อ้างอิง

* Dommen, Arthur J.; *The Indochinese Experience of the French and the Americans: Nationalism and Communism in Cambodia, Laos, and Vietnam*, Indiana University Press, 2001, ISBN 0-253-33854-9
* Tyner, James A.; *The Killing of Cambodia: Geography, Genocide and the Unmaking of Space*, Ashgate Publishing, Ltd., 2008
ISBN 0754670961

หมวดหมู่:นักการเมืองกัมพูชา
หมวดหมู่:ชาวกัมพูชาเชื้อสายเวียดนาม
หมวดหมู่:ชาวเขมรกรอม
หมวดหมู่:บุคคลจากจังหวัดจ่าวิญ
พระเจ้ารณพหาทุร ศาหะ

**พระเจ้ารณพหาทุร ศาหะ** () (พ.ศ. 2318 - พ.ศ. 2348) เป็นพระมหากษัตริย์เนปาล เป็นพระราชโอรสในพระเจ้าประตาปสิงห์ ศาหะที่ประสูติแต่พระนางราเชนทราลักษมีศาหะ พระองค์ทรงครองราชย์ภายใต้การสำเร็จราชการของรานีราเชนทราลักษมีศาหะผู้เป็นพระมารดาและจากนั้นทรงอยู่ใต้การสำเร็จราชการของเจ้าชายบะหะดูร์ศาหะ ผู้เป็นพระปิตุลา ในรัชสมัยนี้ราชอาณาจักรเนปาลได้ขยายอาณาเขตรวมการ์หะวาลและคุมาอน ซึ่งปัจจุบันเป็นส่วนหนึ่งของอินเดีย

## อ้างอิง

หมวดหมู่:ชาวเนปาล
หมวดหมู่:ชาวเนปาลที่นับถือศาสนาฮินดู
หมวดหมู่:พระมหากษัตริย์เนปาล
หมวดหมู่:ราชวงศ์เนปาล
หมวดหมู่:พระมหากษัตริย์ที่ถูกปลงพระชนม์
รณพหาทุร ศาหะ, พระเจ้า
หมวดหมู่:เสียชีวิตจากอาวุธมีคม
ปราสาททากายามะ

thumb|right|ซากปราสาททากายามะที่สวนชิโรยามะ

**ปราสาททากายามะ** () เป็นปราสาททรงญี่ปุ่น ตั้งอยู่ที่นครทากายามะ จังหวัดกิฟุ ประเทศญี่ปุ่น บนบริเวณภูเขาที่ความสูง 687 เมตร สร้างเมื่อปี ค.ศ. 1588 และพังทลายลงในปี ค.ศ. 1695 อย่างไรนั้นปราสาทแห่งนี้มิได้สร้างขึ้นมาเพื่อการสู้รบแต่อย่างใด บริเวณที่ตั้งของปราสาทในปัจจุบันคือสวนชิโรยามะ

 

ทากายามะ
หมวดหมู่:สิ่งก่อสร้างในจังหวัดกิฟุ
พิษ

[thumb|[กะโหลกไขว้ ถือเป็นสัญลักษณ์มาตรฐานของพิษ]]
**พิษ** ในบริบทชีววิทยา คือ สสารใด ๆ ที่ก่อการรบกวนแก่สิ่งมีชีวิต มักโดยปฏิกิริยาเคมีหรือกิจกรรมอย่างอื่นในระดับโมเลกุล เมื่อซึมซาบเข้าสู่สิ่งมีชีวิตนั้นในปริมาณที่เพียงพอ สาขาแพทยศาสตร์ (โดยเฉพาะอย่างยิ่ง สัตวแพทยศาสตร์) และสัตววิทยา มักแยกพิษออกจากชีวพิษ (toxin) และจากพิษสัตว์ (venom) ชีวพิษเป็นพิษที่ผลิตโดยหน้าที่ทางชีวภาพบางอย่างในธรรมชาติ และพิษสัตว์มักนิยามเป็น ชีวพิษที่ฉีดเข้าสู่ร่างกายโดยการกัดหรือต่อยเพื่อก่อผลของมัน ขณะที่พิษอื่นโดยทั่วไปนิยามเป็นสสารที่ดูดซึมผ่านเยื่อบุผิว อาทิ ผิวหนังหรือลำไส้


หมวดหมู่:เครื่องประหารชีวิต
ณีนา รุจิราภรณ์ ล่ำซำ ลิเกิล

**ณีนา รุจิราภรณ์ ล่ำซำ ลิเกิล** หรือ **ณีนา ลีเกิล** (; เกิด 8 ตุลาคม พ.ศ. 2533) เป็นนักกีฬาขี่ม้าหญิงทีมชาติไทยเชื้อสายอเมริกัน และเป็นนักกีฬาขี่ม้าหญิงคนแรกในประวัติศาสตร์ของทวีปเอเชียที่ผ่านการคัดเลือกเข้าสู่การแข่งขันกีฬาโอลิมปิก ปัจจุบัน ได้รับการอันดับเป็นอันดับที่ 56 ของโลกในกีฬาขี่ม้าในปี ค.ศ. 2011

## ประวัติ
ณีนาเกิดวันที่ 8 ตุลาคม พ.ศ. 2533 ที่โรงพยาบาลสมิติเวช เป็นบุตรสาวของออสติน ลีเกิล นักธุรกิจชาวอเมริกัน กับสมรมิตต์ ล่ำซำ มีพี่ชาย 2 คน ปัจจุบันกำลังศึกษาอยู่ ณ มหาวิทยาลัยสแตนฟอร์ด เธอย้ายตามครอบครัวไปอาศัยที่สหรัฐอเมริกาเมื่ออายุได้เพียง 17 วัน เริ่มขี่ม้าจากความที่รักสัตว์มาตั้งแต่อายุ 5 ขวบ ที่สหรัฐอเมริกา พร้อมกับการได้รับการสนับสนุนจากครอบครัว

ณีนามีผลงานการแข่งขันขี่ม้ามาแล้วมากมายในระดับนานาชาติ ทั้งเหรียญเงินประเภททีม และที่ 4 ประเภทบุคคล เอเชียนเกมส์ 2010 ที่เมืองกวางโจว ประเทศจีน,  2 เหรียญทอง อีเวนติ้งประเภทบุคคล และประเภททีม ซีเกมส์ 2007 ที่พัทยา จังหวัดชลบุรี และได้รับรางวัลประเภทนักกีฬาดาวรุ่งอีกมากมาย เช่น สยามกีฬาอวอร์ด, Young Rider of the Year ปี ค.ศ. 2010 และ ค.ศ. 2011 เป็นต้น

ในกีฬาโอลิมปิก 2012 ที่กรุงลอนดอน สหราชอาณาจักร เป็น 1 ในนักกีฬาไทยที่เข้าร่วมการแข่งขันในครั้งนี้ โดยถือเป็นนักกีฬาขี่ม้าเพียงคนเดียว และเป็น 1 ใน 47 นักกีฬาที่ได้รับเชิญให้ไปร่วมแข่งขันในรายการ Greenwich Olympic Test Event เมื่อเดือนกรกฎาคม ค.ศ. 2011 เพื่อทดสอบสนามที่ใช้แข่งขันจริง ที่กรุงลอนดอน

โดยในการแข่งขันโอลิมปิก ณีนาได้ขี่ม้าชื่อ "บัตส์ ลีออน" จบด้วยอันดับ 41 จากนักกีฬาทั้งหมด 74 คน ไม่ได้รับเหรียญรางวัลใด ๆ ในการขี่ม้าประเภทอีเวนติ้ง บุคคล จากการแข่งขันทั้งหมด 3 วัน รวมคะแนนเสียทั้งหมด 91.90 แต้ม แม้ว่าเธอจะไม่ได้รับเหรียญรางวัลในครั้งดังกล่าว แต่เธอก็ได้สร้างแรงบันดาลใจให้แก่นักกีฬาระดับเยาวชนในการตั้งความฝันสู่การแข่งขันกีฬาโอลิมปิกหลายราย ซึ่งหนึ่งในนั้นก็คือเสียงซอ เลิศรัตนชัย

## เครื่องราชอิสริยาภรณ์

## อ้างอิง

## แหล่งข้อมูลอื่น
* จ็อกกี้สาวไทยในเอเชี่ยนเกมส์ บทสัมภาษณ์ในนิตยสาร WHO 
* 

หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:นักกีฬาขี่ม้าหญิงชาวไทย
หมวดหมู่:ชาวไทยเชื้อสายอเมริกัน
หมวดหมู่:ชาวไทยเชื้อสายแคะ
หมวดหมู่:บุคคลจากมหาวิทยาลัยสแตนฟอร์ด
หมวดหมู่:นักกีฬาขี่ม้าในโอลิมปิกฤดูร้อน 2012
หมวดหมู่:สกุลล่ำซำ
หมวดหมู่:ผู้ได้รับเครื่องราชอิสริยาภรณ์ ร.ท.ภ.
สิ่งมีชีวิตเซลล์เดียว

**สิ่งมีชีวิตเซลล์เดียว** () หมายถึง สิ่งมีชีวิตที่มีขนาดเล็ก ประกอบด้วยเซลล์เพียงเซลล์เดียว  ซึ่งมองด้วยตาเปล่าไม่เห็น แต่สามารถศึกษาลักษณะและรูปร่างของสิ่งมีชีวิตเชลล์เดียวได้โดยการใช้กล้องจุลทรรศน์

## ลักษณะรูปร่าง
สิ่งมีชีวิตเซลล์เดียว (Unicellular organism) มีลักษณะที่สำคัญ คือ ทั้งร่างกายจะประกอบด้วยเซลล์เพียงเซลล์เดียว เป็นเซลล์เดี่ยวที่มีนิวเคลียส โดยสารในนิวเคลียสจะกระจายอยู่ทั่วเซลล์ โครงสร้างภายในเป็นแบบง่าย ๆ พบได้ทั้งในน้ำและบนบก ดำรงชีวิตอย่างอิสระ กิจกรรมต่าง ๆ ที่เกี่ยวข้องกับการดำรงชีวิต เช่น การกินอาหาร การย่อยอาหาร การขับถ่าย การสืบพันธุ์ และกิจกรรมอื่น ๆ จะเกิดขึ้นภายในเซลล์เพียงเซลล์เดียว ส่วนมากนิวเคลียสมีเยื่อหุ้ม สามารถดำรงชีวิตตอยู่เป็นอิสระได้ ตัวอย่างเช่น สาหร่ายเซลล์เดียว อะมีบา พารามีเซียม ยูกลีนา ยีสต์ ไดอะตอม เป็นต้น บางชนิดนิวเคลียสไม่มีเยื่อหุ้ม เช่น แบคทีเรีย ดังนั้น DNA (Deoxyibonucleic acid) จะกระจายอยู่ในไซโทพลาซึม ทำให้ไม่มีนิวเคลียสเป็นก้อนเหมือนสิ่งมีชีวิตชนิดอื่น ๆ 

## การเคลื่อนที่

# การเคลื่อนไหวโดยอาศัยการไหลของไซโทพลาซึม ซึ่งไซโทพลาซึม (Cytoplasm) หมายถึง ส่วนของโพรโทพลาซึมภายในเซลล์ทั้งหมด การเคลื่อนไหวโดยใช้ไซโทพลาซึมนี้ จะเคลื่อนไหวโดยการยืดส่วนของ ไซโทพลาซึมออกจากเซลล์ เช่น การเคลื่อนไหวของราเมือก อะมีบา เป็นต้น 
# การเคลื่อนไหวโดยอาศัยเฟลกเจลลัมหรือซีเลีย เฟลกเจลลัมหรือซีเลียเป็นโครงสร้างเล็ก ๆ ที่ยื่นออกมาจากเซลล์สามารถโบกพัดไปมาได้ ทำให้สิ่งมีชีวิตเคลื่อนที่ได้  โดยเฟลกเจลลัมมีลักษณะเป็นเส้นยาว ๆ คล้ายหนวดยาวกว่าซีเลีย

หมวดหมู่:สิ่งมีชีวิต
อุทกภัยในประเทศไทย พ.ศ. 2538

**อุทกภัยในประเทศไทย พ.ศ. 2538** เป็นเหตุการณ์อุทกภัยหรือน้ำท่วมครั้งใหญ่ครั้งหนึ่งที่เกิดในประเทศไทย โดยเหตุการณ์อุทกภัยครั้งนี้เริ่มขึ้นในเดือนสิงหาคม พ.ศ. 2538 เมื่อเกิดพายุหลายลูกพัดกระหน่ำเข้าสู่ประเทศไทย โดยเฉพาะพายุโอลิส เหตุการณ์นี้เกิดขึ้นหลังจากที่บรรหาร ศิลปอาชา เข้ารับตำแหน่งนายกรัฐมนตรี และจัดตั้งรัฐบาลได้ไม่ถึงเดือน ก็เกิดฝนตกหนักและน้ำท่วมในส่วนภูมิภาคของประเทศ ตั้งแต่ ภาคใต้, ภาคเหนือ, ภาคตะวันออก, ภาคตะวันออกเฉียงเหนือ และภาคตะวันตก จากนั้นน้ำเหนือได้ไหลลงสู่ภาคกลาง รวมถึงพื้นที่กรุงเทพมหานคร

ผลการสรุปความเสียหาย ปรากฏว่าน้ำท่วมทั้งสิ้น 68 จังหวัด 585 อำเภอ มีผู้ได้รับความเดือดร้อนประมาณ 4,500,000 คน จากทั้งหมด 1,163,871 ครอบครัว เสียชีวิต 260 คน มูลค่าความเสียหายไม่รวมสิ่งสาธารณูปโภคกว่า 6,598 ล้านบาท นับเป็นอุทกภัยที่มีความร้ายแรงมากที่สุดในประเทศไทยที่เกิดขึ้นในรอบ 40 ปี

สำหรับกรุงเทพมหานคร น้ำได้เริ่มท่วมตั้งแต่ต้นเดือนตุลาคม น้ำท่วมขังเป็นเวลาหลายวันติดต่อกัน โดยเฉพาะพื้นที่เขตที่ติดกับแม่น้ำเจ้าพระยา เช่น เขตธนบุรี, เขตบางกอกใหญ่, เขตคลองสาน,   เขตบางกอกน้อย, เขตบางพลัด เป็นต้น ส่งผลให้สถานศึกษาต่าง ๆ ต้องเลื่อนการเปิดภาคเรียนออกไป ซึ่งน้ำในแม่น้ำเจ้าพระยามีระดับสูง โดยวัดที่สะพานพระพุทธยอดฟ้า เมื่อวันที่ 27 ตุลาคม มีค่าระดับสูงถึง 2.27 เมตร (รทก.) มากที่สุดเป็นประวัติการณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานพระราชดำริการแก้ไขปัญหาต่อบรรหาร ศิลปอาชา นายกรัฐมนตรี เมื่อวันที่ 10 ตุลาคม โดยเฉพาะการเร่งระบายน้ำออกทะเลได้มากขึ้น, การจัดหาเครื่องสูบน้ำให้เพียงพอ, การขุดลอกคลองที่ตื้นเขินให้ระบายน้ำได้เร็วขึ้น เป็นต้น และก่อให้เกิดโครงการแก้มลิง ขึ้นมาตามพระราชดำริ

เหตุการณ์ค่อย ๆ คลี่คลายเมื่อน้ำได้ลดระดับลงในเดือนพฤศจิกายน รวมระยะเวลากว่า 3 เดือน

## อ้างอิง

## แหล่งข้อมูลอื่น
*รวมภาพเหตุการณ์ 

หมวดหมู่:อุทกภัยในประเทศไทย
หมวดหมู่:ภัยธรรมชาติในปี พ.ศ. 2538
หมวดหมู่:ประเทศไทยในปี พ.ศ. 2538
พอลิแซ็กคาไรด์

**พอลิแซ็กคาไรด์** () เป็นโมเลกุลคาร์โบไฮเดรตสายยาวที่ประกอบด้วยหน่วยมอนอเมอร์ซ้ำ ๆ มาเชื่อมต่อกันด้วยพันธะไกลโคซิดิก โครงสร้างมีได้ตั้งแต่เส้นตรงไปจนถึงแตกกิ่งมากมาย พอลิแซ็กคาไรด์มักพบเป็นวิวิธพันธุ์ (heterogeneous) ซึ่งประกอบด้วยการดัดแปลงหน่วยซ้ำ ๆ เล็กน้อย โมเลกุลใหญ่เหล่านี้สามารถมีคุณสมบัติแตกต่างจากโมโนแซ็กคาไรด์ที่เป็นองค์ประกอบได้ ขึ้นอยู่กับโครงสร้าง เช่น อาจอสัณฐานหรือละลายน้ำไม่ได้ก็ได้ 

เมื่อโมโนแซ็กคาไรด์ในพอลิแซ็กคาไรด์เป็นชนิดเดียวกัน เรียกพอลิแซ็กคาไรด์นั้นว่า โฮโมพอลิแซ็กคาไรด์ หรือ โฮโมไกลแคน แต่เมื่อมีโมโนแซ็กคาไรด์มากกว่าหนึ่งชนิด จะเรียกว่า เฮเทอโรพอลิแซ็กคาไรด์ หรือ เฮเทอโรไกลแคน

ตัวอย่างมีพอลิแซ็กคาไรด์สะสม เช่น แป้งและไกลโคเจน และพอลิแซ็กคาไรด์โครงสร้าง เช่น เซลลูโลสและไคติน
 
พอลิแซ็กคาไรด์มีสูตรทั่วไปว่า Cx(H2O)y โดยที่ x มักมีค่าระหว่าง 200 กับ 2,500 เมื่อพิจารณาว่า หน่วยซ้ำ ๆ ในแกนพอลิเมอร์มักเป็นโมโนแซ็กคาไรด์หกคาร์บอน สูตรทั่วไปจึงอาจเขียนได้เป็น (C6H10O5)n โดยที่ 40≤n≤3000

## ดูเพิ่ม
* คาร์โบไฮเดรต
* โมโนแซ็กคาไรด์
* ไดแซ็กคาไรด์
* โอลิโกแซ็กคาไรด์

## อ้างอิง
ลูกา อันโตนีนี

**ลูกา อันโตนีนี** () เกิดเมื่อวันที่ 4 สิงหาคม ค.ศ. 1982 เป็นนักฟุตบอลชาวอิตาลี เล่นในตำแหน่งฟุลแบ็ก ปัจจุบันเล่นให้กับสโมสรเจนัวในเซเรียอา ประเทศอิตาลี
## แหล่งข้อมูลอื่น
* Profile at official club website
* Profile at Assocalciatori.it 
* International caps  at FIGC.it 
* ESPN Profile 
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นในเซเรียอา
หมวดหมู่:กองกลางฟุตบอล
อันโตนีโอ โนเชรีโน

**อันโตนีโอ โนเชรีโน** (; เกิดเมื่อวันที่ 9 เมษายน ค.ศ. 1985 เป็นนักฟุตบอลชาว อิตาลี เล่นในตำแหน่ง กองกลาง ปัจจุบันเล่นให้กับ เอซี มิลาน ใน เซเรียอา ประเทศอิตาลี
## แหล่งข้อมูลอื่น

* FIGC  
* A.C. Milan 

หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นในเซเรียอา
หมวดหมู่:นักฟุตบอลในโอลิมปิกฤดูร้อน 2008
หมวดหมู่:กองกลางฟุตบอล
มัสซีโม อัมโบรซีนี

**มัสซีโม อัมโบรซีนี** () เกิดเมื่อวันที่ 29 พฤษภาคม ค.ศ. 1977 ใน แคว้นมาร์เก เป็นนักฟุตบอลชาว อิตาลี เล่นในตำแหน่ง กองกลาง ปัจจุบันเป็น กัปตันทีม ของ เอซี มิลาน ในลีก เซเรียอา 

## แหล่งข้อมูลอื่น
* Massimo Ambrosini Profile on acmilan.com
* FootballDatabase.com provides Ambrosini's profile and stats

 
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นเอซี มิลาน
หมวดหมู่:ผู้เล่นในเซเรียอา
หมวดหมู่:นักฟุตบอลในโอลิมปิกฤดูร้อน 2000
หมวดหมู่:กองกลางฟุตบอล
ดานีเยเล โบเนรา

**ดานีเยเล โบเนรา** () เกิดเมื่อวันที่ 31 พฤษภาคม ค.ศ. 1981 เป็นอดีตนักฟุตบอลชาวอิตาลี ที่เคยเล่นให้กับสโมสรฟุตบอลบิยาร์เรอัลในลาลิกา ประเทศสเปน ในตำแหน่งกองหลัง
## แหล่งข้อมูลอื่น
*
*Profile at ACMilan.com
*Profile at FIGC  
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นในเซเรียอา
หมวดหมู่:นักฟุตบอลในโอลิมปิกฤดูร้อน 2004
หมวดหมู่:กองหลังฟุตบอล
อะซิติลโคเอนไซม์ เอ

**อะซิติลโคเอนไซม์ เอ** หรือ**อะซิติลโค เอ** เป็นโมเลกุลที่สำคัญในเมแทบอลิซึม ใช้ในปฏิกิริยาทางชีวเคมีหลายปฏิกิริยา หน้าที่หลักของมันคือ การถ่ายทอดอะตอมคาร์บอนในหมู่อะซิติลไปยังวัฏจักรเครปส์เพื่อให้ถูกออกซิไดซ์ (oxidize) และสร้างพลังงาน ในโครงสร้างเคมี อะซิติลโค เอ เป็นไธโอเอสเทอร์ระหว่างโคเอนไซม์ เอ (ไธออล) กับกรดอะซิติก (ตัวพาหมู่เอซิล) อะซิติลโค เอ ถูกผลิตระหว่างขั้นที่สองของการหายใจระดับเซลล์ที่ใช้ออกซิเจน การขจัดหมู่คาร์บอกซิล (decarboxylation) ของไพรูเวต ซึ่งเกิดขึ้นในเมทริกซ์ของไมโทคอนเดรีย จากนั้น อะซิติลโค เอ จะเข้าสู่วัฏจักรเครปส์ต่อไป  

อะซิติลโค เอ เป็นองค์ประกอบสำคัญในการสังเคราะห์ชีวภาพของสารสื่อประสาท อะซิติลโคลีน โคลีน เมื่อรวมกับอะซิติลโค เอ จะถูกเร่งโดยเอนไซม์ โคลีนอะซิติลทรานสเฟอเรส (choline acetyltransferase) เพื่อผลิตอะซิติลโคลีนและได้โคเอนไซม์เป็นผลพลอยได้
 
คอนราด บลอชและเฟโอดอร์ ลือเนนได้รับรางวัลโนเบลสาขาสรีรวิทยาหรือการแพทย์ใน ค.ศ. 1964 สำหรับการค้นพบความเชื่อมโยงระหว่างอะซิติลโค เอ กับเมแทบอลิซึมของกรดไขมัน
 
หมวดหมู่:เมแทบอลิซึม
หมวดหมู่:ไกลโคไลซิส
หมวดหมู่:โคเอนไซม์
เกษม นิมมลรัตน์

**เกษม นิมมลรัตน์** (เกิด 26 ตุลาคม พ.ศ. 2507) อดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อไทย และเป็นคนสนิทของตระกูลวงศ์สวัสดิ์

## ประวัติ
เกษม เกิดเมื่อวันที่ 26 ตุลาคม พ.ศ. 2507 ที่ตำบลป่าแดด อำเภอเมืองเชียงใหม่ จังหวัดเชียงใหม่ เป็นบุตรนายณรงค์ กับนางไชยยศ นิมมลรัตน์ มีพี่น้อง 4 คน 

สำเร็จการศึกษาจากโรงเรียนมงฟอร์ตวิทยาลัย ปริญญาตรี วิศวกรรมศาสตรบัณฑิต และปริญญาโท วิศวกรรมศาสตรมหาบัณฑิต จากมหาวิทยาลัยเชียงใหม่

## งานการเมือง
เกษม ทำงานการเมืองโดยเป็นผู้เชี่ยวชาญประจำตัวสมาชิกสภาผู้แทนราษฎรเยาวภา วงศ์สวัสดิ์ (พ.ศ. 2544 - 2548) และเคยทำหน้าที่เลขานุการส่วนตัว รวมถึงเป็นคนขับรถให้กับสมชาย วงศ์สวัสดิ์ และเยาวภา วงศ์สวัสดิ์ เขายังเป็นประธานสาขาพรรคเพื่อไทย จังหวัดเชียงใหม่ และเป็นที่ปรึกษานายกองค์การบริหารส่วนจังหวัดเชียงใหม่ (บุญเลิศ บูรณุปกรณ์) และต่อมาได้ลงสมัครรับเลือกตั้งซ่อม ในปี พ.ศ. 2555 และได้รับเลือกตั้งเป็น สส. สมัยแรก ต่อมาในเดือนมีนาคม พ.ศ. 2556 เขาได้ลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้เยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง

ภายหลังการรัฐประหารในประเทศไทย พ.ศ. 2557 เขาถูกคณะกรรมการป้องกันและปราบปรามการทุจริตแห่งชาติ แจ้งข้อหาจงใจยื่นบัญชีแสดงทรัพย์สินและหนี้สินและเอกสารประกอบอันเป็นเท็จหรือปกปิดข้อเท็จจริงที่ควรแจ้งให้ทราบ เมื่อวันที่ 13 พฤษภาคม พ.ศ. 2559 และศาลฎีกาแผนกคดีอาญาของผู้ดำรงตำแหน่งทางการเมืองสั่ง จำคุกเมื่อวันที่ 16 มีนาคม พ.ศ. 2560

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองเชียงใหม่
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะวิศวกรรมศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ บ.ม.
หมวดหมู่:ผู้ได้รับเครื่องราชอิสริยาภรณ์ ท.ช.
แฮร์ริสเบิร์ก

**แฮร์ริสเบิร์ก** () เป็นเมืองหลวงของรัฐเพนซิลเวเนีย สหรัฐอเมริกา ในปี ค.ศ. 2010 มีประชากร 49,528 คน เป็นเมืองใหญ่เป็นอันดับ 9 ของรัฐเพนซิลเวเนีย แฮร์ริสเบิร์กเป็นเคาน์ตีซีตของดอฟินเคาน์ตี ตั้งอยู่ริมฝั่งตะวันออกของแม่น้ำซัสควีแฮนนา

ในช่วงกลางถึงปลายศตวรรษที่ 20 เศรษฐกิจของเมืองเปลี่ยนแปลงสู่อุตสาหกรรมหนัก เช่นการผลิตเหล็ก การเกษตร และการบริการด้านอาหาร แต่ในปี ค.ศ. 1981 หลังจากอุตสาหกรรมเหล็กและการผลิตนมถดถอย ทำให้เมืองนี้เป็นเมืองตกอยู่ในความลำบากเป็นอันดับ 2 ของประเทศ แต่หลังจากนั้นสตีเฟน อาร์ รีด เข้ามาเป็นผู้ว่าฯ เมือง  ได้มีการลงทุนเกือบ 3 พันล้านดอลลาร์ ในการลงทุน ตลอดการทำงานของเขา 

## อ้างอิง

หมวดหมู่:เมืองหลวงของรัฐในสหรัฐ
หมวดหมู่:เมืองในรัฐเพนซิลเวเนีย
กีฬาแบดมินตันในโอลิมปิกฤดูร้อน 2012 – ชายเดี่ยว

**กีฬาแบดมินตันในโอลิมปิกฤดูร้อน 2012** ประเภทชายเดี่ยว

* เริ่มแข่งขันวันที่ 28 กรกฎาคม - 5 สิงหาคม 2555
* สนามที่ใช้ในการแข่งขัน : Wembley Arena
* จำนวนนักกีฬาที่เข้าร่วมการแข่งขัน 40 คน จาก 34 ประเทศ

## มือวางอันดับ

## สรุปผลการแข่งขัน

## ผลการแข่งขัน
### รอบแบ่งกลุ่ม
#### กลุ่ม เอ

#### กลุ่ม บี

#### กลุ่ม ซี

#### กลุ่ม ดี

#### กลุ่ม อี

#### กลุ่ม เอฟ

#### กลุ่ม จี

#### กลุ่ม เอช

#### กลุ่ม ไอ

#### กลุ่ม เจ

#### กลุ่ม เค

#### กลุ่ม แอล

#### กลุ่ม เอ็ม

#### กลุ่ม เอ็น

#### กลุ่ม โอ

#### กลุ่ม พี

### รอบชิงชนะเลิศ

## อ้างอิง
* London Olympic game 2012 
* Badminton World Federation (BWF)
* Unofficial list with current qualifiers 

ชายเดี่ยว
ปลาซันฟิช

**ปลาซันฟิช** () เป็นสกุลของปลาน้ำจืดขนาดเล็กถึงกลางสกุลหนึ่ง ในวงศ์ปลากะพงปากกว้าง (Centrarchidae) ใช้ชื่อสกุลว่า *Lepomis* (/เลป-โพ-มิส/)

เป็นปลาที่มีขนาดกลาง มีขนาดทั่วไปประมาณ 20 เซนติเมตร มีจุดเด่น คือ มีลำตัวแบนข้างไม่มาก ข้อหางเรียวยาว ใช้สำหรับในการว่ายน้ำและเปลี่ยนทิศทางด้วยความรวดเร็ว ตัวผู้จะเป็นฝ่ายดูแลไข่จนกระทั่งฟักเป็นตัว

พบกระจายพันธุ์ทั่วไปในแหล่งน้ำตื้น ๆ ของหลายพื้นที่ในทวีปอเมริกาเหนือ 

โดยที่คำว่า *Lepomis* นั้นมาจากภาษากรีกคำว่า  *επίς* หมายถึง "เกล็ด" และ *πώμα* หมายถึง "ปกปิด" หมายถึง แผ่นปิดเหงือก อันหมายถึง แผ่นปิดเหงือกที่ลดรูปลง

## การจำแนก
* *[[Lepomis auritus]]*  (Linnaeus, 1758)   
* *[[Lepomis cyanellus]]* Rafinesque, 1819   
* *[[Lepomis gibbosus]]*  (Linnaeus, 1758)   
* *[[Lepomis humilis]]*  (Girard, 1858)  
* *[[Lepomis macrochirus]]* Rafinesque, 1819 
* *[[Lepomis marginatus]]*  (Holbrook, 1855)   
* *[[Lepomis megalotis]]*  (Rafinesque, 1820) 
* *[[Lepomis microlophus]]*  (Günther, 1859)  
* *[[Lepomis miniatus]]*  (Jordan, 1877)  
* *[[Lepomis punctatus]]*  (Valenciennes, 1831)
* *[[Lepomis symmetricus]]* Forbes, 1883 

## อ้างอิง

## แหล่งข้อมูลอื่น

หมวดหมู่:วงศ์ปลากะพงปากกว้าง
รัฐเนวเกน

**เนวเกน** () เป็นรัฐในประเทศอาร์เจนตินา ตั้งอยู่ทางทิศตะวันตกของประเทศ ทางเหนือของภูมิภาคปาตาโกเนีย มีชายแดนติดกับรัฐเมนโดซาทางทิศเหนือ ติดกับรัฐริโอเนโกรทางทิศตะวันออกเฉียงใต้ และติดกับประเทศชิลีทางทิศตะวันตก ติดกับรัฐลาปัมปาทางทิศตะวันออกเฉียงเหนือ

## อ้างอิง

เนวเกน
อาบอแม

**อาบอแม** () เป็นเมืองในจังหวัดซู (Zou Department) ของประเทศเบนิน เคยเป็นเมืองหลวงของราชอาณาจักรดาออแมสมัยที่ชนพื้นเมืองยังมีอำนาจอยู่ ต่อมาถูกฝรั่งเศสเข้ายึดครองใน ค.ศ. 1892 โดยฝรั่งเศสสร้างเมืองใหม่ เมืองครอบคลุมพื้นที่ 142 ตร.กม. มีประชากร 78,341 คน (ค.ศ. 2002) 

## อ้างอิง

หมวดหมู่:เมืองในประเทศเบนิน
สู้ไม่รู้จักตาย

***สู้ไม่รู้จักตาย*** ()  ภาพยนตร์แอ็คชั่นระทึกขวัญสัญชาติฝรั่งเศส อำนวยการสร้างโดย ลุค แบซง แสดงนำโดย เลียม นีสัน, แม็กกี เกรซ และ แฟมเก แจนเซน บทภาพยนตร์โดย ลุค แบซง และ โรเบิร์ต มาร์ก คาเมน และกำกับฯโดย ปิแอร์ โมเรล

## เรื่องย่อ
ไบรอัน มิลล์ อดีตซีไอเอผู้เชี่ยวชาญศิลปะการต่อสู้ ได้เกษียณตัวเองจากงานที่ทำ เพื่อที่จะได้มีเวลาอยู่ใกล้ชิด คิม ลูกสาวเพียงคนเดียววัย 17 ปี ซึ่งอาศัยอยู่กับ ลีนอร์ หรือ เลนนี่ อดีตภริยาของไบรอันที่แต่งงานใหม่กับ สจ๊วต นักธุรกิจค้าน้ำมัน คิม มีความใฝ่ฝันที่จะเป็นนักร้อง เหมือนนักร้องซูเปอร์สตาร์เช่นวัยรุ่นทั่วไป วันหนึ่ง คิม ได้ขออนุญาตไปเที่ยวฝรั่งเศสกับ อแมนดา เพื่อนสาวคนสนิท เพียง 2 คน ไบรอันมีความเป็นห่วงอย่างยิ่ง พยายามคัดค้านไม่ให้ไป แต่ก็ไม่เป็นผล ไบรอันจึงกำชับให้คิมโทรศัพท์หาสม่ำเสมอ 

เมื่อสายโทรศัพท์ดังขึ้น เด็กวัยรุ่นทั้ง 2 ก็อยู่ที่ปารีสแล้ว แต่แล้วคิมและอแมนดาก็ถูกชายกลุ่มหนึ่งจับตัวไป ขณะที่คิมกำลังคุยโทรศัพท์อยู่กับไบรอัน หนึ่งในนั้นพูดลงท้ายด้วยภาษาแอลเบเนีย ไบรอันจึงต้องออกตามล่าอาชญากรแก๊งค์นี้ด้วยลำพังตัวคนเดียว โดยมีเวลาเดิมพัน 96 ชั่วโมง

## นักแสดง
*เลียม นีสัน...ไบรอัน
*แม็กกี เกรซ...คิม
*แฟมเก แจนเซน...ลีนอร์/ เลนนี่
*เคธี แคสสิดี...อแมนดา
*โอลิเวียร์ ราบอร์ดิน...ฌอง คลอดด์
*นิโกลัส ฌิรูด์...ปีเตอร์
*ซานเดอร์ เบอร์เคอลีย์...สจ๊วต

## ความสำเร็จและการเข้าฉาย
เมื่อเข้าฉาย *Taken* ได้รับคำวิจารณ์จากสื่อมวลชนหลากหลาย ว่าเป็นจุดเปลี่ยนในอาชีพนักแสดงของเลียม นีสัน ซึ่งปกติมักรับบทนำในภาพยนตร์ดราม่า ต้องถูกนิยามใหม่ว่าเป็นนักแสดงที่ประสบความสำเร็จในภาพยนตร์แอ็คชั่น 

ภาพยนตร์ประสบความสำเร็จเป็นอย่างมาก จนมีการสร้างภาคต่อมา และออกฉายในปี ค.ศ. 2012 ในนาม *[[Taken 2]]* และภาค 3 ในปี ค.ศ. 2015 ในนาม *[[Taken 3]]* 

ในขณะที่ประเทศไทย มิได้มีการฉายภาพยนตร์เรื่องนี้ในโรงภาพยนตร์ทั่วไป

## อ้างอิง

## แหล่งข้อมูลอื่น
* 

หมวดหมู่:ภาพยนตร์ฝรั่งเศสที่ออกฉายในปี พ.ศ. 2551
หมวดหมู่:ภาพยนตร์ฝรั่งเศส
หมวดหมู่:ภาพยนตร์โลดโผน
หมวดหมู่:ภาพยนตร์ที่มีฉากในปารีส
หมวดหมู่:ภาพยนตร์ปฐมบท
หมวดหมู่:ภาพยนตร์ไตรภาค
วงศ์ปลากะพงปากกว้าง

**วงศ์ปลากะพงปากกว้าง** (; วงศ์:  Centrarchidae) เป็นวงศ์ของปลาน้ำจืดวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Centrarchidae

เป็นปลาน้ำจืดทั้งหมด กระจายพันธุ์ในทวีปอเมริกาเหนือตลอดจนบางส่วนเม็กซิโกส่วนที่ติดกับสหรัฐอเมริกา เป็นปลาที่มีความแตกต่างกันมากในขนาดรูปร่าง ตั้งแต่มีขนาดเพียงไม่กี่เซนติเมตร จนถึง 1 เมตร ในปลากะพงปากกว้าง (*Micropterus salmoides*) พบประมาณ 27 ชนิด

เป็นปลาที่ตัวผู้เป็นฝ่ายดูแลไข่ จนกระทั่งฟักเป็นตัวเป็นลูกปลา จนกระทั่งลูกปลาเริ่มดูแลตัวเองได้

นิยมตกกันเป็นเกมกีฬา มีการนำไปปล่อยตามที่ต่าง ๆ ที่ไม่ใช่แหล่งกำเนิด

## การจำแนก
แบ่งออกเป็นสกุลต่าง ๆ ได้ดังนี้

* *[[Acantharchus]]* Gill, 1864   
* *[[Ambloplites]]* Rafinesque, 1820    
* *[[Archoplites]]* Gill, 1861  
* *[[Centrarchus]]* Cuvier, 1829   
* *[[Chaenobryttus]]* Gill, 1864    
* *[[Enneacanthus]]* Gill, 1864 
* *[[Lepomis]]* Rafinesque, 1819 
* *[[Micropterus]]* Lacepède, 1802  
* *[[Pomoxis]]* Rafinesque, 1818 

## อ้างอิง

## แหล่งข้อมูลอื่น

* ข้อมูลเพิ่มจาก Fishbase.org 

หมวดหมู่:ปลาน้ำจืด
หมวดหมู่:อันดับปลากะพง
หมวดหมู่:ปลาแบ่งตามวงศ์
ปอร์โต-โนโว

**ปอร์โต-โนโว** (; ; ) เป็นเมืองหลวงของประเทศเบนิน ตั้งอยู่ทางตะวันออกเฉียงใต้ของประเทศ เป็นเมืองท่าบริเวณปากอ่าวกินี มีพื้นที่ครอบคลุม 110 ตร.กม. มีประชากร 223,552 คน ใน ค.ศ. 2002

ปอร์โต-โนโวเป็นเมืองใหญ่เป็นอันดับ 2 ของประเทศ รองจากเมืองกอตอนู พื้นที่บริเวณกรุงปอร์โต-โนโวมีการผลิตน้ำมันปาล์ม ต้นฝ้าย นุ่น มีการค้นพบน้ำมันปิโตรเลียมนอกจากฝั่งของเมืองในคริสต์ทศวรรษ 1990 ทำให้เป็นเมืองส่งออกสำคัญ

คาดว่าเป็นเมืองในคริสต์ศตวรรษที่ 16 โดยเป็นที่ตั้งของอาณาจักรพื้นเมืองขนาดเล็ก ต่อมาในคริสต์ศตวรรษที่ 17 ชาวโปรตุเกสได้เข้ามาตั้งสถานีการค้าและกลายเป็นศูนย์กลางการค้าทาส ต่อมาตกเป็นดินแดนใต้อารักของฝรั่งเศสใน ค.ศ. 1863 และเป็นเมืองหลวงของอาณานิคมดาโฮเมย์ในแอฟริกาตะวันตกของฝรั่งเศส ใน ค.ศ. 1904

## ศัพทมูลวิทยา
ชื่อนคร *Porto-Novo* มีต้นตอจากภาษาโปรตุเกสที่แปลว่า "ท่าใหม่" โดยไม่มีการแปลใหม่ในภาษาฝรั่งเศส ซึ่งเป็นภาษาประจำชาติเบนิน

## ภูมิอากาศ

## อ้างอิง

## อ่านเพิ่ม
* 

## แหล่งข้อมูลอื่น


หมวดหมู่:เมืองในประเทศเบนิน
หมวดหมู่:เมืองหลวงในทวีปแอฟริกา